Document ID: 31996R2382

31996R2382
L 328/1
JURNALUL OFÍCIAL AL UNIUNII EUROPENE
REGULAMENTUL (CE) NR. 2382/96 AL CONSILIULUI
din 9 decembrie 1996
de abrogare a Regulamentelor (CEE) nr. 990/93 și (CE) nr. 2471/94 privind ridicarea restricțiilor privind relațiile economice și financiare cu Republica Federală Iugoslavia (Serbia și Muntenegru), zonele protejate de Organizația Națiunilor Unite în Republica Croația și zonele din Republica Bosnia-Herțegovina aflate sub controlul forțelor sârbe din Bosnia
CONSILIUL UNIUNII EUROPENE,
având în vedere Tratatul de instituire a Comunității Europene, în special articolele 73g și 228a,
având în vedere Poziția comună 96/708/PESC din 9 decembrie 1996, adoptată de Consiliu în temeiul articolului J.2 din Tratatul privind Uniunea Europeană, privind ridicarea restricțiilor privind relațiile economice și financiare cu Republica Federală Iugoslavia (Serbia și Muntenegru), zonele protejate de Organizația Națiunilor Unite în Republica Croația și zonele din Republica Bosnia-Herțegovina aflate sub controlul forțelor sârbe din Bosnia (1), decisă de către Consiliul de Securitate al Organizației Națiunilor Unite în Rezoluția 1074 (1996),
având în vedere propunerea Comisiei,
întrucât Consiliul de Securitate al Organizației Națiunilor Unite a decis în Rezoluția 1074 (1996) încetarea măsurilor impuse prin Rezoluțiile 757 (1992), 787 (1992), 820 (1993), 942 (1994), 943 (1994), 988 (1995), 992 (1995), 1003 (1995) și 1015 (1995) în conformitate cu alineatul (4) din Rezoluția 1022 (1995);
întrucât, în aceste condiții, este necesar să se abroge Regulamentele (CEE) nr. 990/93 (2) și (CE) nr. 2471/94 (3),
ADOPTĂ PREZENTUL REGULAMENT:
Articolul 1
Regulamentele (CEE) nr. 990/93 și (CE) nr. 2471/94 se abrogă.
Articolul 2
Toate activele și fondurile sechestrate sau blocate anterior în conformitate cu Regulamentele (CEE) nr. 990/93 și (CE) nr. 2471/94 pot fi liberate de către statele membre în conformitate cu legea, cu condiția ca toate aceste active care fac obiectul unei revendicări, unui drept de retenție, unei hotărâri judecătorești sau servituți sau care sunt active ale unei persoane, ale unei asociații, ale unei persoane juridice sau ale unei entități insolvabile sau pasibile de insolvabilitate în condițiile legii sau ale principiilor contabile în vigoare în statul membru în cauză, rămân sechestrate sau blocate până când sunt liberate în conformitate cu legea aplicabilă.
Articolul 3
Prezentul Regulament intră în vigoare la data publicării în Jurnalul Oficial al Comunităților Europene.
Prezentul Regulament se aplică de la 2 octombrie 1996.
Prezentul Regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 decembrie 1996.

Labels: 18
3
5